Əgər uçuşunuz ləğv edilibsə, nə edə biləcəyinizi öyrənməyiniz üçün təcili olaraq bilet məntəqəsinə yaxınlaşın. Sırada olarkən isə havayolu şirkətinə zəng vuraraq müştəri xidmətlərinin sizə yardımçı ola bilib-bilməyəcəyini öyrənin. Bilin ki, belə bir situasiyada sizin hüquqlarınız bu məsələdə havayolu şirkətinin günahı olmasından (məsələn, mexaniki gecikmə) və ya olmamasından (məsələn, uyğun olmayan hava şəraiti) asılı olaraq dəyişir. Hər bir havayolu şirkətinin qaydaları fərqli olsa da, əksər hallarda bu gecikmələr və ya ləğvlər zamanı sərnişinlərə növbəti mümkün olan uçuşa biletlərinin dəyişdirilməsi, mümkündürsə, digər vasitəylə uçuşu davam etdirmə və ya istifadə olunmamış bilet üçün geri ödəniş kimi seçimlər təqdim olunur. Bəzi havayolu şirkətləri bu kimi hallarda sərnişinləri yemək vauçerləri, otel imkanı və daxili transportasiya ilə təmin edir. Bu halın yaşanması havayolu şirkətinə bağlı olmadıqda isə, əksər şirkətlər sadəcə geri ödənişi təmin edir. Əksər havayolu şirkətləri hava ilə bağlı hadisələrdə bilet qiymətlərini dəyişmir, yəni siz növbəti dəfə aeroporta getmək məcburiyyətində qalmadan belə uçuş tarixinizi növbəti tarixə dəyişə bilərsiniz. Əgər siz başqa tarixə yenidən bilet almaq istəmirsinizsə, bu halda hətta sizin biletiniz geri qaytarılmayan şərtlərlə alınmış olsa belə geri ödəniş tələb edə bilərsiniz.